Boñ, n'eo ket ur ouenn speredek a vefe kavet, hañ, mikroboù, bakteriennoù, hepken, met e-giz-se hon eus kroget ni ivez. Marteze eo kelchieg ar vuhez dre amañ,  Meurzh da gentañ (daoust ma ne vefemp ket sur e vefe bet buhez, ha daoust deomp en em c'houlenn ma chomfe an disterañ roud e skorn ar poloù), an Douar da c'houde, Titan bremañ. Hag al lodenn wellañ en afer-mañ ? Unan eus loaroù all Sadorn, Enseladus (pe Enselad, n'ouzon ket peseurt anv a zo bet roet e brezhoneg), a zo dour dindan he gorre, ha memestra evit Europa, unan eus loaroù Yaou. Aze neuze ez eus doareoù tostoc'h eus ar pezh a anavezomp dija. Ar gudenn ganto o vezañ eo ret mont da glask dindann gorre ar blanedenn, toullañ betek an dour. Un nebeud bloavezhioù ha kalz arc'hant a vo ezhomm c'hoazh emichañs, arc'hant a c'hellfe bezañ dispignet da skoazellañ tud amañ… Met piv ne fell ket dezhañ kaout ur respont sur d'unan eus goulennoù bras hon hollved : ar vuhez ! Â !